แบงก์โน้ตส์
หลังจากลือกันให้แซดไปทั่วแบงก์ชาติว่า ท่านประธานโกร่ง จะดึง ศุภวุฒิ สายเชื้อ ผู้บริหารกลุ่มภัทร มาเป็นรองผู้ว่าการแบงก์ชาติ
22 ส.ค. 2555

คนไหน?
หลังจากลือกันให้แซดไปทั่วแบงก์ชาติว่า ท่านประธานโกร่ง จะดึง ศุภวุฒิ สายเชื้อ ผู้บริหารกลุ่มภัทร มาเป็นรองผู้ว่าการแบงก์ชาติ ซึ่งก็มีคนวิจารณ์ว่าไม่จริง เพราะระดับ ดร.ศุภวุฒิ นั้น ต้องเป็นรัฐมนตรีแล้ว
ลือกันอยู่เป็นเดือน ดร.ศุภวุฒิ ก็เฉยๆ ทำให้ต้องลือกันใหม่ ซือเจ๊ สุชาดา กิระกุล รองผู้ว่าการด้านเสถียรภาพการเงินแบงก์ชาติ ที่จะเกษียณอายุในเดือน ก.ย.นี้ ฟันธงว่าไม่มีการดึงคน




นอกมานั่งในแบงก์ชาติแน่ๆ 
กล่าวว่า ขณะนี้ยังไม่พบว่ามีกระบวนการดึงคนนอกมานั่งในต่ำแหน่งรองผู้ว่าการ ด้านเสถียรภาพการเงิน และเป็นคณะกรรมการนโยบายการเงิน(กนง.)ตามตำแน่งในโคต้าธปท.แทนตนเอง ที่จะเกษียณในเดือนก.ย.ปีนี้ เพราะถ้าจะมีคนนอกมานั่งตำแหน่งนี้ต้องมีการแก้ไขกฎหมาย เหมือนครั้งที่ธปท.เคยดึง นายณัฐวุฒิ พงศ์สิริ ผู้ช่วยผู้ว่าการ สายทรัพยากรบุคคลและพัฒนาองค์กร ซึ่งเป็นคนนอกมาทำงานในธปท.ก่อนหน้านี้ ซึ่งเท่าที่ดูขณะนี้ไม่มีกระบวนเช่นนั้น ดังนั้น คนที่จะมาน่งตำแหน่งนี้ยังน่าจะเป็นคนในธปท.เอง
ตำแหน่ง รองผู้ว่าการ ด้านบริหาร อาจจะมีการเสนอเชื่อแทนคนเก่าภายในสิ้นเดือนนี้ ส่วนรองผู้ว่าการ ด้านเสถียรภาพการเงิน ที่จะมาแทนพพี่ ที่จะครบเกษียณอายุในสิ้นเดือนก.ย.นั้น คาดว่าคงจะได้มีการพิจารณาและเสนอคณะกรรมการธนาคารแห่งประเทศไทยหรือกกธ.ภายในเดือนหน้า เป็นไปตามกระบวนการสรรหาตามปกติของธปท. ซึ่งตอนนี้ยังอยู่ระหว่างการพิจารณา” นางสุชาดากล่าว
แหล่งข่าว ธปท. เปิดเผยว่า ตัวเก็งที่จะมานั่งใน 2 ตำแหน่งที่จะว่างลงในปีนี้ คือ นพพร ประโมจนีย์ ผู้ช่วยผู้ว่าการ สายออกบัตรธนาคาร ทองอุไร ลิ้มปิติ ผู้ช่วยผู้ว่าการ สายนโยบายสถาบันการเงิน และไพบูลย์ กิตติศรีกังวาน ซึ่ง 2 รายแรกน่าจะชิงกันนั่งตำแหน่งรองผู้ว่าการด้านบริหาร แทนนายสรสิทธิ์ สุนทรเกศ ที่อาจจะโยกไปนั่งเป็น ผู้อำนวยการสถาบันคุ้มครองเงินฝาก (สคฝ.) แทนนายสิงหะ นิกรพันธุ์ ที่ครบวาระ 4 ปี ซึ่งปัจจุบันกำลังอยู่ระหว่างกระบวนการสรรหาผู้อำนวยการ สคฝ.คนใหม่ ส่วน ไพบูลย์ น่าจะเป็นแคนดิเดตรายเดียวที่จะขึ้นเป็นรองผู้ว่าการ 
แต่ว่าโอกาสเป็นคนนอกก็ใช่ว่าจะไม่มี หากฝ่ายการเมืองต้องการก็แก้กฎหมาย ธปท.ได้ เรื่องนี้ต้องถามใจประธานโกร่ง เจ้าค่ะ